*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2019. gada \_\_.\_\_\_\_\_Rīgā |   | Rīkojums Nr.\_\_\_\_\_\_(prot.Nr.\_\_\_\_.\_\_\_.§) |

**Par konceptuālo ziņojumu „Par studiju un studējošo kreditēšanas no kredītiestāžu līdzekļiem ar valsts vārdā sniegtu galvojumu modeļa maiņu”**

 1. Atbalstīt konceptuālajā ziņojumā “Par valsts galvoto studiju un studējošo kreditēšanas sistēmas maiņu” ietverto 4. rīcības variantu.

 2. Lai nodrošinātu finansējumu jaunā kreditēšanas modeļa ieviešanai 4. rīcības variantā, atbalstīt priekšlikumus:

 2.1. Izglītības un zinātnes ministrijai budžeta apakšprogrammā 03.04.00 “Studiju un studējošo kreditēšana” esošo budžeta līdzekļu ietvaros nodrošināt finansējumu indikatīvi 749 042 *euro* apmērā 2020. gadā, 1 259 392 *euro* apmērā 2021. gadā, 1 669 373 *euro* apmērā 2022. gadā un turpmāk jaunā studiju un studējošo kreditēšanas modeļa ieviešanai:

2.1.1. Izglītības un zinātnes ministrijai iesniegt priekšlikumus pamatbudžeta bāzes izdevumu pārdalei budžeta apakšprogrammas 03.04.00 “Studējošo un studiju kreditēšana” ietvaros, tai skaitā:

2.1.1.1. pārdalīt līdzekļus starp izdevumu pozīcijām - samazinot izdevumus precēm un pakalpojumiem 39 000 *euro* apmērā 2020. gadā, 39 000 *euro* apmērā 2021. gadā, 39 000 *euro* apmērā 2022. gadā un turpmāk, samazinot procentu izdevumus 127 418 *euro* apmērā 2020. gadā, 229 691 *euro* apmērā 2021. gadā, 180 498 *euro* apmērā 2022. gadā un turpmāk un palielinot izdevumus subsīdijām un dotācijām 166 418 *euro* apmērā 2020. gadā, 268 691 *euro* apmērā 2021. gadā, 219 498 *euro* apmērā 2022. gadā un turpmāk;

2.1.1.2. palielināt izdevumus subsīdijām un dotācijām 509 141 *euro* apmērā 2020. gadā, 846 124 *euro* apmērā 2021. gadā, 1 227 765 *euro* apmērā 2022. gadā un turpmāk, vienlaikus attiecīgi samazinot finansēšanas sadaļas pozīciju “saņemto aizņēmumu atmaksa” 509 141 *euro* apmērā 2020. gadā, 846 124 *euro* apmērā 2021. gadā, 1 227 765 *euro* apmērā 2022. gadā un turpmāk.

2.1.2. Finanšu ministrijai attiecīgi precizēt Izglītības un zinātnes ministrijas bāzes izdevumus;

 2.2. Jautājumu par papildu valsts budžeta līdzekļu piešķiršanu 55 691 *euro* apmērā 2020. gadā, 347 685 *euro* apmērā 2021. gadā, 746 487 *euro* apmērā 2022. gadā un turpmāk izskatīt Ministru kabinetā likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021. un 2022.gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

 3. Izglītības un zinātnes ministrijai sagatavot un līdz 2019. gada 31. oktobrim iesniegt Ministru kabinetā Ministru kabineta noteikumu projektu par jauno studiju un studējošo kreditēšanas ar valsts galvojumu no kredītiestāžu līdzekļiem modeli, veikt grozījumus normatīvajos aktos par Valsts izglītības informācijas sistēmu un par kredītam pielīdzinātām stipendijām zinātniskā grāda ieguvei, kā arī iesniegt Ministru kabinetā grozījumus Ministru kabineta 2001. gada 29. maija noteikumos Nr. 220 "Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu", paredzot, ka tajos regulētā studiju un studējošo kredītu no kredītiestāžu līdzekļiem ar valsts vārdā sniegtu galvojumu izsniegšanas kārtība attiecas tikai uz kredītiem, kas tiks izsniegti līdz 2020. gada 1. aprīlim.

 4. Pieņemt zināšanai, ka, īstenojot konceptuālajā ziņojumā „ Par valsts galvoto studiju un studējošo kreditēšanas sistēmas maiņu” ietverto 4. rīcības variantu, 2019. gadā netiek uzsākta jaunu kredītu dzēšana par darbu Ministra kabineta noteiktajās jomās un amatos. Izglītības un zinātnes ministrijai sagatavot un līdz 2019. gada 30. augustam iesniegt Ministru kabinetā grozījumus Ministru kabineta 2001. gada 29. maija noteikumos Nr. 220 "Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu" un Ministru kabineta 2001. gada 29. maija noteikumos Nr. 219 "Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem", svītrojot regulējumu par kredītu dzēšanu par darbu Ministra kabineta noteiktajās jomās un amatos.

 5. Izglītības un zinātnes ministrijai sadarbībā ar “Altum” sagatavot informāciju par “Altum” papildus funkcijas atbilstību Eiropas Komisijas 2015.gada 9.jūnija lēmumā Nr. SA.36904 (2014/N) "LHZB attīstības (programmu) daļa un Latvijas vienotās attīstības finanšu institūcijas izveide” noteiktajam “Altum” darbības tvērumam un sadarbībā ar Finanšu ministriju līdz 2019. gada 31. oktobrim iesniegt to Eiropas Komisijas Konkurences ģenerāldirektorātā viedokļa saņemšanai pirms jaunās programmas īstenošanas uzsākšanas.

 6. Izglītības un zinātnes ministrijai pārskatīt Studiju un zinātnes administrācijas funkcijas saskaņā ar Valdības rīcības plāna 40.1. punktu “Izveidot vienu spēcīgu vienotu zinātnes administrējošo institūciju, apvienojot esošos institucionālos resursus” līdz 2019. gada 31. decembrim.

 7. Pieņemt zināšanai, ka Izglītības un zinātnes ministrija sadarbībā ar Latvijas Studentu apvienību un nozaru ministrijām līdz 2020. gada 31.augustam izvērtēs priekšlikumus, kā ar augstākās izglītības politikas instrumentiem mazināt darba tirgus neatbilstību veidošanos nākotnē.

8. Izglītības un zinātnes ministrijai sadarbībā ar Finanšu ministriju un “Altum” nodrošināt jaunās programmas atbilstību komercdarbības atbalsta regulējumam, nepieciešamības gadījumā noskaidrojot Eiropas Komisijas viedokli šajā jautājumā, attiecīgi normatīvajā regulējumā par jauno programmu iekļaujot atbilstošus nosacījumus, t.sk. maksimālo “Altum” sniegtās garantijas apmēru aizdevumiem.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Izglītības un zinātnes ministre I. Šuplinska

Vīza: valsts sekretārs L. Lejiņa

D. Laipniece

diana.laipniece@izm.gov.lv